text: Hviderusser i fængsel for menneskesmugling
  03 oktober 2014 kl. 12.29
  En menneskesmugler fra Hviderusland har i dag ved Retten i Sønderborg fået en straksdom.
  Den 36-årige hviderusser har fået en straksdom på 50 dages fængsel, samt et indrejseforbud til Danmark i seks år.
  Manden blev i går anholdt af Udlændingekontrolafdelingen i Padborg, da han forsøgte at smugle syv personer ind over grænsen fra Tyskland til Danmark i en italiensk indregistreret bil.
  De syv personer var alle fra Syrien og fire af dem var børn. Alle syv er sendt til Sandholmlejren.
  